Vārnukroga ceļš
Vārnukroga ceļš ir galvenā maģistrāle Jūrmalas Vārnukroga apkaimē. Vārnukroga ceļš sākas pie Buļļupes un beidzas krustojumā ar Dreiliņu ielu, kas ir ceļa faktiskais turpinājums. Kopējais ielas garums ir 4100 metri, tā ir klāta ar asfalta un grants segumu. Vārnukroga ceļā satiksmes kustība notiek vienā joslā. Ielā ir savrupmāju un vasarnīcu apbūve. Līdz Kaupēm ceļš ir daļa no valsts vietējās nozīmes autoceļa V10 maršruta.